Afrikada portugal tili
Portugal tili Afrikaning oltita davlatida rasmiy til hisoblanadi: Angola, Mozambik, Gvineya-Bisau, Kabo-Verde, San-Tome va Prinsipi va Ekvatorial Gvineya davlatlarida portugal tili rasmiy til sanaladi. Janubiy Afrikada Angola va Mozambikdan fuqarolar urushlari paytida oʻz mamlakatlarini tark etgan qochqinlardan tashkil topgan bir nechta portugal tilida soʻzlashuvchi jamoalar mavjud. Norasmiy maʼlumotlarga koʻra, Afrikaning turli mamlakatlarida oʻn toʻrt millionga yaqin kishi portugal tilidan yagona ona tili sifatida foydalanib kelmoqda va ayrim maʼlumotlarga koʻra uni ikkinchi til sifatida ishlatuvchilar soni oʻn toʻrt milliondan ham koʻp boʻlishi mumkinligi aytilgan. Jumladan baʼzi statistik maʼlumotlarga koʻra, qitʼada oʻttiz milliondan ortiq odam portugal tilida gaplashadi. Fransuz va ingliz kabi, portugal tili Afrikada mustamlakachilikdan keyingi tilga aylandi va Afrika Ittifoqi, Janubiy Afrika taraqqiyot hamjamiyatining ishchi tillaridan biriga aylanib qoldi. Afrikada portugal tili fransuz va ingliz tillarining bosim ostida qolgan til hisoblanadi.